text: Indbrudstyve bliver frækkere og frækkere
  05 februar 2015 kl. 10.07
  Dyrehandler Palle Sørensen fra Kolding har på kort tid oplevet indbrud hele seks gange. Sidste gang var en nat i december, hvor tyvene stjal varer for 140.000 kr. og efterlod en flabet besked på hans computerskærm.
  -Den første gang får man et chok, fortæller Palle Sørensen, de efterfølgende gange tænker man ååhhh nej det samme cirkus.
  Men den sidste gang i december var den værste. 
  Ikke blot stjal tyvene dyre hundeseler og lod de billigere ligge.
  I alt stjal de varer for omkring 140.000 kr., men inden de forlod butikken skrev de "tak" hen over computerskærmen ved kasseapparatet.
  Nu har Palle Sørensen sikret sin butik Søhesten i Kolding midtby med en bom ved bagdøren og kamera i butikken.
  TV SYD og TV2 sætter i aften fokus på kampagnen STOP TYVEN!
  